Source: https://drgereb.hu/valas-eseten-ki-maradhat-az-utolso-kozos-lakohelyul-szolgalo-ingatlanban/
Timestamp: 2019-10-21 20:06:11+00:00

Document:
Lakáshasználat válás esetén | Dr. Geréb Marianna ügyvéd
Home / blog / Válás esetén ki maradhat az utolsó közös lakóhelyül szolgáló ingatlanban?
Először is tisztázni kell, hogy mi minősül a házastársak utolsó közös lakásának?
Fontos, hogy a házastárs az életközösség fennállása alatt, és annak megszűnésétől a lakáshasználat rendezéséig a kizárólagos jogcíme alapján használt lakással sem rendelkezhet házastársa hozzájárulása nélkül olyan módon, amely házastársának vagy a lakásban lakó kiskorú gyermeknek a lakáshasználatát hátrányosan érintené.
Válás esetén hogyan lehet rendezni a lakáshasználatot?
Megállapodással:
Az életközösség megszűnése után a házastársak megállapodhatnak a házastársi közös lakás további használatáról.
Bírósági döntéssel:
Bontóperben lehet-e kérni az utolsó közös lakóhelyül szolgáló ingatlanon fennálló közös tulajdon megszüntetését?
Ige! Ha valamelyik házastárs – házassági bontóperben vagy a házastársi közös vagyon megosztása iránti perben – a lakáson fennálló közös tulajdon megszüntetését kéri, a bíróság a házastársi közös lakás használatát a közös tulajdon megszüntetésével együtt rendezi.
További hasznos információt ide kattintva kap az ingatlanon fennálló közös tulajdon megszüntetése körében.
A lakáshasználattal kapcsolatban milyen döntéseket hozhat a bíróság?
Ezt a kérdést két oldalról kell megvizsgálni, másképpen dönt a bíróság akkor, ha a feleket az ingatlan használata közös jogcímen illeti meg (pl. 1/2-ed/1/2-ed arányban tulajdonosai az ingatlannak), és akkor is más döntés várható, hogy ha a közös lakást a házastársak egyikük jogcíme alapján használják.
*A közös jogcímen lakott lakás használatának rendezése:
Ha a lakás használata a házastársakat közös jogcím alapján illeti meg, a bíróság közöttük a lakás használatát megosztja, ha ez a lakás adottságai alapján lehetséges.
Ha a házastársak közös jogcíme alapján használt lakás használatának megosztására nem kerül sor, a bíróság az egyik házastársnak a lakás használatára vonatkozó jogát megszünteti és őt – az egyik házastársnak a lakásból önként és a visszatérés szándéka nélküli elköltözése esetét kivéve – a lakás elhagyására kötelezi.
*Az egyik házastárs kizárólagos jogcíme alapján lakott lakás használatának rendezése:
A bíróság az adottságainál fogva arra alkalmas lakás osztott használatát akkor rendelheti el, ha a lakáshasználatra jogosult kiskorú gyermekek legalább egyike feletti szülői felügyeleti jog gyakorlását a másik házastársnak biztosította, vagy a lakás elhagyása a másik házastársra nézve – a házasság időtartama és e házastárs körülményei alapján – súlyosan méltánytalan lenne.
Mi történik azzal a féllel, aki az ingatlant köteles elhagyni?
Az a házastárs, aki szerződés vagy a bíróság döntése alapján a lakás elhagyására köteles, a korábbi használati joga vagyoni értékének megfelelő térítésre tarthat igényt, ezt hívjuk lakáshasználati jog ellenértékének.
Mekkora összeg a lakáshasználati jog ellenértéke?
Közös tulajdonban, vagy valamelyik házastárs külön tulajdonában álló lakás esetén a lakáshasználati jog ellenértéke a lakás beköltözhető és lakott forgalmi értékének a különbözete. Ha a feleknek nincs a forgalmi értékre egyező előadása, és az hitelt érdemlően másként nem állapítható meg – a bíróság a lakott és beköltözhető forgalmi érték megállapítására szakértőt rendel ki. Az ellenérték összegének meghatározásánál a gyermek lakáshasználati jogának értékét annak a házastársnak a javára kell figyelembe venni, aki a lakáshasználatot szülői felügyeleti joga alapján a gyermek részére a továbbiakban biztosítja.
Kérhető-e a lakáshasználat újrarendezése?
Lakáshasználattal vagy válással kapcsolatban, ha kérdése merül fel, hívjon (06703332164) vagy írjon bizalommal (dr.gerebmarianna@gmail.com)
Vagy tegye fel kérdését, illetve kérjen időpontot konzultációra közvetlenül a főoldal alján található online felületen!
web: www.drgereb.hu
válás külföldrőlfizetési meghagyás, követelésbehajtásadásvétel CSOK ügyvéd BudapestVálás esetén az utolsó közös lakóhely használataválóperes ügyvéd Budapestszerződés készítés Budapest ügyvédcéges ügyvéd korrekt áronválás szülői felügyeleti jogvagyonmegosztás váláskorbérleti szerződésadásvételi szerződés korrekt áronközös tulajdon megszüntetése házastársak közös ingatlanánválás gyermekelhelyezésválás menetegyermektartásdíjválóperes ügyvéd díjaválókereset nyomtatványperes ügyekadásvétel Budapest ügyvédGyermektartásdíj válóperes ügyvéd

References: bíróság 
 bíróság 
 bíróság 
 bíróság 
 bíróság 
 bíróság 
 bíróság